《送王安之太博归西京》
宋代·梅尧臣

闻君梦慈亲，手把青玉佩。
循环念归期，月已九弦晦。
既寤心悁悁，面垢不暇頮。
屈指必春还，忽焉朱火代。
梦兆且差池，决去河可能。
昨来理恩典，佐州令近塞。
雁门适有乏，求往苦言碍。
曰惟都督雄，岂付小邦倅。
乃知仕宦难，分寸肯少贷。
遂乞回洛阳，拜省慰忧爱。
除补不应欺，圣时公道在。
幸存旧郭园，重种满畦菜。
上为北堂欢，间与良士对。
此实贤者为，赠行因以载。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。